Sama tahti
Sadepisaroita.. sadepisaroita..
 sama tahti.. sama tahti..
 särkyin pisar tipahtaa.

 Yössä tuolla muuten hiljaa,
 Yössä niitän päivän viljaa,
 kylmän kesän karpaloita,
 niellä marjat karvastaa.

 Sama tahti.. sama tahti
 pisaroilla sama tahti..
 Hymy ompi hyvä vahti!
 Nousta ei saa myrskysää.

 Pelkään, että tuulis tuimin,
 pelkään, että riehuis huimin –
 tuhma oisi raivo tää!

 Pisaroilla sama tahti,
 hymy ompi hyvä vahti!
 Jos nyt nousis myrskysää,
 kuolo oisi mulle tää.

Runot